**Zasadnutie zo dňa 5.6.2013**

Zápisnica č. 4/2013 zo zasadnutia
obecného zastupiteľstva vo Veľkých Kostoľanoch
konaného dňa 5. júna 2013, o 18.00 hod.

Počet poslancov OZ: 9
Počet prítomných poslancov: 7 (18.00 hod.)
                                                     8 (L. Duranová príchod 18.06 hod.)

Rokovanie obecného zastupiteľstva otvoril a viedol Mgr. Gilbert Liška, starosta obce. Konštatoval, že na rokovaní obecného zastupiteľstva sa zúčastnila nadpolovičná väčšina poslancov obecného zastupiteľstva a vyhlásil rokovanie za uznášaniaschopné.

Program:

1. Otvorenie rokovania
2. Kontrola overenia zápisnice z predošlého zasadnutia
3. Návrh na overovateľov zápisnice zo zasadnutia
4. Voľba návrhovej komisie na výrok uznesenia
5. Stanovisko hlavnej kontrolórky k záverečnému účtu 2012
6. Záverečný účet za rok 2012
7. Vyhlásenie verejného obstarávania na dodávateľa výsadby a obnovy zelene v obci
a následná realizácia
8. Vyhlásenie verejného obstarávania na rekonštrukciu chodníka na ul. Trnavská
a následná realizácia
9. Informácia o výsledku výberového konania na riaditeľa základnej školy
10. Dohoda o spolupráci medzi Obcou Veľké Kostoľany a Obcou Rakovice
11. Zmluva o poskytovaní internetu
12. Ukončenie členstva Obce Veľké Kostoľany v o.z. Podmalokarpatské partnerstvo
13. Vstup Obce Veľké Kostoľany do o.z. Holeška
14. Žiadosť o predĺženie nájomnej zmluvy
15. Zmluva o nájme nebytových priestorov medzi Obcou V. Kostoľany a ZUŠ Piešťany
16. Informácia starostu obce o riešení sťažností na World Bar
17. Diskusia
18. Návrh uznesenia

1.
OZ schvaľuje návrh programu rokovania.

Za: 7
Proti: 0
Zdržal sa: 0
Počet poslancov pri hlasovaní: 7
Celkový počet poslancov v OZ: 9

2.
Overovateľ zápisnice z predchádzajúceho zasadnutia Marek Magula konštatoval, že zápisnica bola napísaná v súlade s rokovaním.

3.
OZ schvaľuje návrh overovateľov zápisnice zasadnutia v zložení: Ing. Peter Jeluš a Jozef Hricišák.

Za: 7
Proti: 0
Zdržal sa: 0
Počet poslancov pri hlasovaní: 7
Celkový počet poslancov v OZ: 9

4.
OZ schvaľuje návrhovú komisiu na výrok uznesenia v zložení: Ľubomír Bartovič a Mgr. Pavol Krátký.

Za: 7
Proti: 0
Zdržal sa: 0
Počet poslancov pri hlasovaní: 7
Celkový počet poslancov v OZ: 9

5.
OZ berie na vedomie stanovisko hlavnej kontrolórky k návrhu záverečného účtu 2012.

Za: 8
Proti: 0
Zdržal sa: 0
Počet poslancov pri hlasovaní: 8
Celkový počet poslancov v OZ: 9

6.
OZ schvaľuje záverečný účet za rok 2012 bez výhrad a vysporiadanie schodku hospodárenia zisteného podľa paragrafu 10 ods. 3 písm. a) a b) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov z peňažných fondov obce, návratných zdrojov financovania (úvery zo ŠFRB a účelový úver na nákup os. automobilu)

Za: 7
Proti: 0
Zdržal sa: 1 (Maco)
Počet poslancov pri hlasovaní: 8
Celkový počet poslancov v OZ: 9

7.
Starosta obce dal spracovať štúdiu výsadby a obnovy zelene v obci. Podľa tejto štúdie budú vysadené nové stromy na 26 miestach v obci. Ide o novú výsadbu listnatých a ihličnatých stromov. Účelové finančné prostriedky, ktoré má obec alokované na výsadbu stromov, je možné použiť výhradne na výsadbu zelene a práce s ňou spojené a jej následnú údržbu.

OZ schvaľuje vyhlásenie verejného obstarávania na dodávateľa výsadby a obnovy zelene v obci v celkovej výške 63 tisíc Eur a následnú realizáciu výsadby.

Za: 5
Proti: 3 (Maco, Bartovič, Hricišák)
Zdržal sa: 0
Počet poslancov pri hlasovaní: 8
Celkový počet poslancov v OZ: 9

8.
Starosta obce informoval OZ, že spracovaný projekt rekonštrukcie chodníkov na Trnavskej ceste zahŕňajúci aj rekonštrukciu vjazdov, je možné rozdeliť na jednotlivé etapy, z ktorých každá obsahuje výkaz výmer a samostatné ocenenie. Starosta navrhol zrealizovanie aspoň niektorých najhorších úsekov pôvodného chodníka a zrealizovaním verejnej súťaže je pravdepodobné, že cena bude konkurenčnými ponukami znížená. Výstavba chodníka by sa teda realizovala podľa dôležitosti a nutnosti zrekonštruovania jednotlivých etáp podľa finančných možností obce.

Výstavba chodníka (dĺžka trasy 150 m, šírka 2 m, plocha 300 m2) na ul. Piešťanská predstavuje cca 30 tisíc Eur, ale v súčasnosti ako najväčšou prekážkou pri výstavbe je elektrický stĺp, ktorý stojí v trase budúceho chodníka. Aby bolo možné vybudovať chodník, je potrebné osadiť stĺp na iné miesto a to pravdepodobne do predzáhradky blízkeho rodinného domu, s čím však nesúhlasia majitelia pozemku. Ako druhá možnosť sa javí odkúpenie časti pozemku predzáhradky rodinného domu cez ktorý by viedol chodník. V tejto časti pozemku je nutné vykonať geodetické zameranie na určenie hraníc pozemkov. Cena za stavebný projekt výstavby chodníka je 950 Eur.

OZ schvaľuje vyhlásenie verejného obstarávania na rekonštrukciu chodníka a vjazdov na ul. Trnavská podľa PD etapa č. III v celkovej výške 62 tisíc Eur a následnú realizáciu stavby.

Za: 8
Proti: 0
Zdržal sa: 0
Počet poslancov pri hlasovaní: 8
Celkový počet poslancov v OZ: 9

9.
Starosta obce podal informáciu o výsledku výberového konania na riaditeľa Základnej školy vo Veľkých Kostoľanoch. Do výberového konania sa prihlásili traja uchádzači, najviac hlasov získala Mgr. Mária Jasencová, ktorá na základe výsledkov výberového konania bola menovaná do funkcie riaditeľky školy s účinnosťou od 1. júla 2013.

OZ berie na vedomie podanú informáciu.

Za: 8
Proti: 0
Zdržal sa: 0
Počet poslancov pri hlasovaní: 8
Celkový počet poslancov v OZ: 9

10.
OZ schvaľuje Dohodu o spolupráci č. 2013/4 medzi Obcami Veľké Kostoľany a Rakovice, ktorej predmetom je zabezpečenie poskytovania záujmového vzdelávania žiakov, ktorí sú občanmi s trvalým pobytom v Obci Veľké Kostoľany. Obce sa dohodli na výške finančných prostriedkov za poskytovanie vzdelávania žiakov v CVČ pri ZŠ a MŠ Rakovice na rok 2013 vo výške 90 Eur ročne na jedného žiaka.

Za: 8
Proti: 0
Zdržal sa: 0
Počet poslancov pri hlasovaní: 8
Celkový počet poslancov v OZ: 9

11.
OZ schvaľuje zmluvu o poskytovaní internetu medzi poskytovateľom Obecné siete, s.r.o., Sládkovičova 11, Nitra a užívateľmi, Katelstav, s.r.o., M.R.Štefánika 800/1, Veľké Kostoľany a Obec Veľké Kostoľany, M.R.Štefánika 800/1, Veľké Kostoľany.

Za: 8
Proti: 0
Zdržal sa: 0
Počet poslancov pri hlasovaní: 8
Celkový počet poslancov v OZ: 9

12.
OZ schvaľuje v zmysle čl. 5.7, písm. a Stanov občianskeho združenia Podmalokarpatské partnerstvo, o.z. ukončenie členstva v tomto združení k 31. máju 2013.

Za: 8
Proti: 0
Zdržal sa: 0
Počet poslancov pri hlasovaní: 8
Celkový počet poslancov v OZ: 9

13.
OZ schvaľuje:
a) v zmysle uznesenia č. 10/2013 zasadnutia výkonného výboru Mikroregiónu nad Holeškou, konaného dňa 24. mája 2013 členstvo obce v zastúpení starostom obce Veľké Kostoľany v pripravovanom občianskom združení verejno-súkromného partnerstva s názvom Holeška.
b) vstup obce do tohto združenia

Za: 8
Proti: 0
Zdržal sa: 0
Počet poslancov pri hlasovaní: 8
Celkový počet poslancov v OZ: 9

14.
OZ schvaľuje na základe podanej žiadosti nájomníka Vladimíra Kollára, Mierová 41, Veľké Kostoľany predĺženie nájomnej zmluvy, t.j. od 1. júna 2013 do 31. mája 2016.

Za: 8
Proti: 0
Zdržal sa: 0
Počet poslancov pri hlasovaní: 8
Celkový počet poslancov v OZ: 9

15.
OZ schvaľuje zmluvu o nájme nebytových priestorov medzi Obcou Veľké Kostoľany a Základnou umeleckou školou, Teplická 50, Piešťany za účelom vyučovania žiakov hudobného odboru s trvalým pobytom žiakov v obci Veľké Kostoľany a žiakov navštevujúcich ZŠ Veľké Kostoľany. Cena prenájmu priestorov v budove Základnej školy Veľké Kostoľany, Školská 5 je vo výške 30 Eur mesačne. Cena prenájmu zahŕňa časť energetických a ostatných režijných nákladov.
Za: 8
Proti: 0
Zdržal sa: 0
Počet poslancov pri hlasovaní: 8
Celkový počet poslancov v OZ: 9

16.
Starosta obce informoval obecné zastupiteľstvo o stave riešenia problému prevádzky World Baru na ul. J. Hollého Veľké Kosttoľany. Na základe zisťovania vo veci sťažnosti na túto prevádzku, ktorej prevádzkovateľom je Ľuboš Vnuk, zistil stavebný úrad, že prevádzka baru sa neužíva v súlade s vydaným kolaudačným rozhodnutím. Podľa kolaudačného rozhodnutia č. 2002/11733-BB zo dňa 3. júna 2002 Zmena dokončenej stavby - prestavba, prístavba a nadstavba pohostinstva na pozemku, p.č. 142/1 k.ú. Veľké Kostoľany sa povoľuje užívanie stavby nasledovne:
suterén: sklad
prízemie: chodba, jedáleň, kuchyňa, sklad, WC, šatňa, kotolňa, schodisko
poschodie: chodba, 4 kancelárie, 2WC, sprchy, miestnosť na sanitáciu

Prevádzky World Bar alebo Pizzeria sú nepovolené, nakoľko nie sú ako prevádzky uvedené v kolaudačnom konaní, a v prípade týchto prevádzok sa na ich zriadenie stanovujú iné podmienky podľa platnej legislatívy.

Podľa vyjadrenia obvodného úradu - odboru živnostenského podnikania Piešťany, bolo kontrolou dňa 14. augusta 2012 zistené, že v uvedenom priestore prevádzky World Baru na ul. J. Hollého, Veľké Kostoľany, vykonával prevádzkovateľ Ľuboš Vnuk činnosť bez platného živnostenského oprávnenia. Za porušenie zákona kontrolný úrad voči prevádzkovateľovi vyvodil sankčný postih.

Po preskúmaní predložených podkladov a skutočností vyzval stavebný úrad prevádzkovateľa, aby predmetnú nehnuteľnosť užíval v súlade s vydaným kolaudačným rozhodnutím, v opačnom prípade bude stavebný úrad postupovať v zmysle ustanovení stavebného zákona. Na základe podaných sťažností bolo zistené, že sťažnosti boli opodstatnené, nakoľko prevádzkovateľ nemal povolenú živnosť na daný druh prevádzky, prevádzka nebola užívaná riadne v súlade s vydaným kolaudačným rozhodnutím a prevádzkovateľ nedodržiaval otváracie hodiny. Starosta obce vyzval majiteľa a prevádzkovateľa, aby užívali stavbu výhradne podľa vydaného kolaudačného rozhodnutia.

OZ berie na vedomie podanú informáciu o riešení problému na prevádzku World Baru na základe podaných sťažností.

Za: 8
Proti: 0
Zdržal sa: 0
Počet poslancov pri hlasovaní: 8
Celkový počet poslancov v OZ: 9

17.
Diskusia

Ľuboš Vnuk
Upozornil na skutočnosť, že v rámci zlepšenia bezpečnosti križovatky je tam potrebné dať svetelné upozornenie. Chcel aby niekto z obce išiel za kompetentnými a vysvetlil to tam.

Starosta
Vyjadril sa, že po poslednej dopravnej nehode napísal list na Krajské riaditeľstvo PZ - odbor dopravy, aby problémový úsek obce riešili so správcom komunikácie. Pri aktualizácii posledného dopravného plánu bola požiadavka aj na svetelné upozornenie, ale zo strany dopravného inšpektorátu nebola schválená. Ďalej povedal, že ak tam pred križovatkou stoja vozidlá a zásobovacie vozidlá, ktoré zakrývajú značky, tak v tom je tiež nebezpečenstvo celého úseku.

Pavel Hambálek
Osobne bol pritom, keď vozidlá nezastavili na stopke a "preleteli" cez križovatku. Obec chcela aby tam dali svetelné znamenie, ale policajti boli proti tomu.

Miroslav Dovičic
Povedal, že podľa dopravnej značky môže vozidlo zastaviť a vyložiť tovar.

Starosta
Reagoval, že vozidlo síce môže zastaviť ale nesmie zakrývať dopravné značenie. Pán Dovičic ako majiteľ prevádzky môže povedať vodičovi zásobovacieho auta a upozorniť ho na to, aby nestál v blízkosti križovatky.

Miroslav Dovičic
Povedal, že on tam nebude regulovať dopravu. Autá prebehnú cez križovatku aj keď tam nikto neparkuje.

Lucia Duranová
Problém je aj prehľadnosť mosta pri križovatke. Vozidlo musí zastaviť pri dome, aj keby tam nebola značka.

Cecília Lesayová
Sťažovala sa na zlé chodníky na ul. Ľ. Štúra, nedá sa po nich chodiť, ani sneh z nich odhŕňať. Povedala, že sa stará aj o tuje, ktoré sú obecné a má ich pred svojim domom. Mala by sa o to starať obec, veď je to jej majetok. Pýtala sa starostu, že prečo obec na to nemá peniaze. Radšej nech sa dajú peniaze na chodníky ako na futbal, na čo sa im dáva toľko peňazí aj tak nič nehrajú.

Starosta
Reagoval na sťažnosť a vyjadril sa, že chodníky boli poškodené pri plynofikácii a po výstavbe káblovej televízie. Po zrealizovaní týchto akcií sa mali rekonštruovať. V súčasnej dobe stále čakáme na finančné prostriedky na výstavbu kanalizácie a v prípade, ak by obec chodníky rekonštruovala, mohli by sa následnými prácami zničiť. V najbližšom období sa budú rekonštruovať chodníky v častiach obce, kde bola ukončená výstavba kanalizácie. V závere povedal, že každý občan, ktorý má pred domom nejakú zelenú plochu, by sa mal o ňu starať, aj keď je to majetkom obce, pretože to skrášľuje aj jeho súčasť domu.

Miroslav Dovičic
Pýtal sa pani Gajarskej, aký to malo význam, že ho udala za terasu. Veď tá terasa s tým nič, nemá. Má to prenajaté od majiteľa pozemku. Keby sa strecha nad terasou dala dole, tak stoly na terase tam zostanú tak či tak. Čo im to pomôže keď dá dole strechu a dá tam markízy. Prečo vadí terasa Gajarským? Povedal, že ak im to vadí môžu sa sťažovať u policajtov. Povedal, že Gajarskí majú žumpu postavenú načierno. Ďalej povedal, že všade po dedinách sú hostince pri domoch a nikomu to nevadí. Vyjadril sa, že on nemôže s nikým robiť vonku na terase poriadok.

Pavol Gajarský
Reagoval na pána Dovičica a sťažoval sa na prevádzku terasy. V noci tam ľudia sedávajú, robia hluk a močia na steny domu. Povedal pánovi Dovičicovi, aby si urobil poriadne záchody a poriadok na terase.

Mária Gajarská
Povedala, že terasa nie je povolená. Sťažovala sa, že keď terasa nebola zastrešená, tak dym z cigariet stúpal hore a teraz sa drží pod strechou a majú plný dom dymu. Pýtala sa pána Dovičica, kam púšťa vodu a splašky z baru a z hostinca. Povedala, že pán Dovičic sa vyhovára, že nemôže byť odkanalizovaný kvôli ich žumpe.

Starosta
Uviedol na správnu mieru problematiku zastrešenej terasy. Pozemok, na ktorom je terasa patrí Trnavskému samosprávnemu kraju a pán Dovičic ju má prenajatú od majiteľa pozemku. Zastrešená terasa je však postavená bez povolenia. Každá terasa pred prevádzkou musí byť povolená, aj keď nie je zastrešená.

Marián Michalík
Sťažoval sa na pána Dovičica, prečo bol zatiahnutý do problému nepovolenej terasy a prečo tiež do toho zatiahol aj majiteľa hostinca Spolok a prevádzkovateľa zmrzliny. Pýtal sa prečo do neho aj do Janíčkovcov vyrypuje. To neznamená, že keď je pán Dovičic starší tak tak mu bude "srať na hlavu". Na adresu pána Dovičica, nikdy nič nevykrikoval a povedal mu, že aby sa o neho nestaral.

Miroslav Dovičic
Reagoval na Mariána Michalíka, a nazval ho "chmulo". Využíva všetky obecné veci. Nemá si čo dovoľovať a rozprávať na neho a opäť ho nazval "hlupák, zasran". Opäť sa pýtal, prečo zmrzlinár nemá povolenie na terasu. Povedal, že starosta si Michalíka zastával. Starosta má robiť poriadok či to je ten alebo ten.

Daniel Strečko
Pýtal sa kedy sa môže predseda DHZ stretnúť so starostom a kedy obec pošle peniaze na ich účet.

Starosta
S predsedom sa už dohodli na stretnutí a dotáciu už obecný úrad poslal na účet DHZ.

Václav Hesko
Oboznámil poslancov o výsadbe trávnika pri bytovka na ul. Kanižská. Predložil tri cenové ponuky.

Ing. Peter Jeluš
Poukázal na nutnosť údržby zalievania nového trávnika.

Ľubomír Bartovič
Povedal, že výsadba trávnika sú zbytočne vyhodené peniaze.

Daniel Strečko
Ponúkol pomoc v rámci zalievania zelene v obci hasičským vozidlom. Ak obec poskytne peniaze na naftu, tak on ako dôchodca môže zeleň zalievať.

Starosta
Súhlasil s ponukou hasičov a povedal, že to prerokuje s predsedom DHZ.

Pavel Hambálek
Dal návrh na polievanie trávnika z potoka pomocou čerpadla. Tráva sa tam musí vysadiť, veď sa to nemôže nechať rásť zelina.

Lucia Duranová
Povedala, že chápe, že sa musí niečo urobiť, ale 25 árov je 25 árov. Navrhla, aby sa vysadil, len nejaký pás postupne.

18.
OZ schvaľuje návrh prečítaného uznesenia.

Za: 8
Proti: 0
Zdržal sa: 0
Počet poslancov pri hlasovaní: 8
Celkový počet poslancov v OZ: 9

Overovatelia zápisnice:                                        Ing. Peter Jeluš

                                                                                         Jozef Hricišák